tartuNLP/wikipedia-smugri-20251201 huggingface dataset:
Elgin Baylor

Elgin Gay Baylor (16. september 1934 Washington – 22. märts 2021 Los Angeles, California) oli USA korvpallur ja korvpallitreener. Tema mängupositsiooniks oli väike ääremängija.
Aastatel 1954–1955 mängis ta College of Idaho ja 1956–1958 Seattle'i Ülikooli korvpallimeeskonnas. 1958. aastal valiti Baylor NCAA korvpalli meistrivõistluste kõige silmapaistvamaks mängijaks.
1958. aastal valis Minneapolis Lakers Baylori NBA "draft"'is esimesena. Minneapolis Lakersis (hiljem Los Angeles Lakers) mängis Baylor kogu oma NBA karjääri vältel, aastatel 1958–1971 kokku neliteist hooaega. Lakersiga jõudis ta NBA finaalmängudele kaheksal hooajal, kuid ühelgi korral neist NBA meistritiitlit ei võidetud. NBA tähtede mängule valiti Baylor 11 korda (aastatel 1959–1965, 1967–1970) ja NBA hooaja sümboolsesse esiviisikusse ("All-NBA Team") kümme korda. 1959. aastal valiti ta NBA aasta uustulnukaks ja samal aastal ka tähtede mängu väärtuslikumaks mängijaks.
NBA karjääri jooksul kogus Baylor keskmiselt mängus 27,4 punkti (sellega asub Baylor NBA kõigi aegade edetabelis kolmandal kohal, 13,5 lauapalli ja 4,3 resultatiivset söötu. Individuaalselt võib tema parimaks hooajaks võib pidada 1961–62, kus ta näitajad mängu kohta olid 38,3 punkti, 18,6 lauapalli ja 4,6 söötu. 
Aastatel 1974–1976 oli Baylor New Orleans Jazzi abitreener ja 1976–1979 peatreener. Aastatel 1986–2008 oli ta Los Angeles Clippersi mänedžer.
1977. aastal võeti ta Naismith Memorial Basketball Hall of Fame'i liikmeks. 1996. aastal valiti Baylor NBA ajaloo 50 parima mängija sekka ("50 Greatest Players in NBA History"). Lakers on igavikustanud tema särginumbri 22.
Thelma Sutcliffe

Thelma Sutcliffe (1. oktoobril 1906 Omahas – 17. jaanuar 2022) oli Ameerika Ühendriikide ülipikaealine, kellest Hester Fordi (15. VIII 1905 – 17. IV 2021) surma järel sai vanim ameeriklane.
50 Greatest Players in NBA History

Siin artiklis on toodud 1996. aastal koostatud loend "50 Greatest Players in NBA History" ("NBA ajaloo 50 parimat mängijat") Põhja-Ameerika korvpalli profiliiga NBA 50 parimast mängijast läbi aegade. Loendi koostasid NBA endised mängijad, peatreenerid, mänedžerid ja spordireporterid. Loend koostati NBA asutamise 50. aastapäeva tähistamiseks.
Valitud mängijad.
Mängija nime all on toodud tema aastad NBA-s ja võidetud NBA meistritiitlite arv.
Nový Bor

Nový Bor (kuni 1948. aastani Hajda, saksa keeles "Haida") on linn Tšehhis Libereci maakonnas Česká Lípa ringkonnas. Nový Bor asub Saksamaa piirist ligi 12 km kaugusel, Česká Lípast vähem kui 9 km põhjas ja Liberecist ligikaudu 35 km läänes.
Nový Bor paikneb merepinnast 365 meetri kõrgusel.
Asula rajati 1692. aastal, linnaõigused sai 1757. aastal.
Nový Bori vanalinn on alates 1992. aasta septembrist ajalooline linnakaitseala.
Talsi piirkond

Talsi piirkond on 1. järgu haldusüksus (piirkond) Lätis.
Piirkond moodustati 2021. aastal, kui endised Talsi, Dundaga, Mērsragsi ja Roja piirkonnad ühiseks omavalitsuseks ühendati. Tekkinud uus omavalitsus vastab pindalalt endisele Talsi rajoonile.
Piirkonna põhjaosas asub viimaste liivlaste asuala Liivi rand.
Milovice

Milovice (saksa keeles "Milowitz") on linn Tšehhis Kesk-Tšehhi maakonnas Nymburki ringkonnas. Milovice asub Nymburkist ligi 12 km lääneloodes ja Praha kesklinnast umbes 37 km idakirdes.
Milovice paikneb merepinnast 191 meetri kõrgusel.
Milovicet on esmamainitud 1396. aastal. 1904. aastal rajati Milovice lähedale Austria-Ungari armee sõjaväelaager. Aastatel 1914–1918 oli Milovice lähedal sõjavangilaager. Alates 1919. aastast oli sõjaväelaager Tšehhoslovakkia armee käsutuses. 21. augustil 1968 võtsid Nõukogude väed Milovice sõjaväebaasi oma kontrolli alla. Milovicesse paigutati Nõukogude armee keskgrupi vägede staap. Nõukogude armee loovutas sõjaväebaasi Tšehhoslovakkiale 1991. aasta juunis. 22. oktoobril 1991 sai Milovice linnaõigused. Sõjaväepolügoon likvideeriti 1995. aastal.
Krupka

Krupka (saksa keeles "Graupen") on linn Tšehhis Ústí maakonnas Teplice ringkonnas. Krupka asub Maagimäestiku jalamil. Krupka kesklinn paikneb merepinnast 262 meetri kõrgusel. Linna madalaim koht ulatub alla 200 meetri üle merepinna ja kõrgeim koht 807 meetrit üle merepinna.
Krupka vanalinn on alates 1992. aasta septembrist ajalooline linnakaitseala.
Krupkat on esmamainitud 1305. aastal.
Dvůr Králové nad Labem

Dvůr Králové nad Labem (saksa keeles "Königinhof an der Elbe") on linn Tšehhis Hradec Králové maakonnas Trutnovi ringkonnas. Dvůr Králové nad Labem asub Elbe (Labe) jõe ääres, Trutnovist ligi 16 km lõunaedelas ja Hradec Královést umbes 25 km põhjas.
Asulat on esmamainitud 1270. aastal. Ei ole teada, millal Dvůr Králové nad Labem sai linnaõigused ja millal läks kuninga omandusse. Kolmekümneaastase sõja ajal sai linn märkimisväärselt kannatada ja selle tähtsus vähenes. 19. sajandil kujunes linnast tekstiilitööstuse keskus.
Dvůr Králové nad Labemi vanalinn on alates 1990. aasta novembrist ajalooline linnakaitseala.
František Maxmilián Kaňka

Franz Maximilian Kaňka (tšehhipäraselt "František Maxmilián Kaňka"; sündinud 9. augustil 1674 Prahas, surnud 14. juulil 1766 Prahas) oli tšehhi arhitekt ja ehitusmeister.
Ta on kuulus oma tööde poolest Böömimaa losside ja aadlipaleede ümberehitamisel oma kaasaegses barokkstiilis, samuti kirikutega ja muu sakraalarhitektuuriga.
Tuntumaid töid:
Ukraina merejalavägi

Ukraina merejalavägi (ukraina keeles Морська піхота Військово-морських сил Збройних сил України) on Ukraina Relvajõudude väeliik ja struktuuriüksus. Aastatel 1993–2023 kuulus see Ukraina mereväe koosseisu.
Ajalugu.
Areng 2014–2022.
Alates 2019. aastast paiknes 140. luurepataljon Skadovskis. 
Alates 2022. aastast.
2023. aasta maikuu seisuga olid formeerimisel 37. ja 38. merejalaväebrigaad. 2023. aasta mais teatas Ukraina president Volodõmõr Zelenskõi, et Ukraina relvajõudude koosseisus moodustatakse Ukraina merejalaväe korpus. 25. juunil 2023 nimetas president kõik merejalaväe koosseisu kuuluvad üksused.
Karen Carpenter

Karen Anne Carpenter (2. märts 1950 New Haven, Connecticuti osariik – 4. veebruar 1983 Downey, California osariik) oli USA laulja ja trummar.
Alates 1969. aastast kuulus ta koos oma vanema venna Richard Carpenteriga popduetti The Carpenters. Kuigi Kareni tunti ka trummarina oli ta eelkõige tuntud lauljana. Ta oli hääleliigilt kontraalt.
Carpenter kannatas anoreksia all, mis oli tema elu ajal veel vähetuntud haigus. Ta suri 32-aastaselt südamepuudulikkusse, mis oli tingitud anoreksiast tulenenud tüsistusest. Carpenteri surma järel tõusis teadlikkus söömishäiretest.
Ajakiri Rolling Stone on ta valinud kõigi aegade parimate lauljate seas 94. kohale.
1975. aastal hakkasid Carpenteril kuulsussurve ja perekonna keerulise dünaamika tõttu ilmnema anorexia nervosa sümptomid. Ta ei saanud kunagi terveks ja suri 32-aastaselt 1983. aastal selle haiguse tüsistuste tõttu, mis oli tol ajal väljaspool kuulsuste ringkondi vähetuntud; Carpenteri surm äratas kogu maailmas tähelepanu ja söömishäirete ja keha düsmorfia uurimise . Huvi tema elu ja surma vastu on sünnitanud arvukalt dokumentaalfilme ja filme.
Kuldīga piirkond

Kuldīga piirkond on 1. järgu haldusüksus (piirkond) Lätis.
Piirkond moodustati 2021. aastal, kui endised Kuldīga, Alsunga ja Skrunda piirkonnad ühiseks omavalitsuseks ühendati. Tekkinud uus omavalitsus vastab pindalalt endisele Kuldīga rajoonile.
Izbica

Izbica on linn Poolas Lublini vojevoodkonnas Krasnystawi maakonnas, Izbica valla halduskeskus. Izbica asub Krasnystawist 10 km lõunas ja Lublinist ligikaudu 57 km kagus.
Izbica sai linnaõigused 1540. aastal. Esimese Poola jagamise tagajärjel läks Izbica 1772. aastal Habsburgide Austria keisririigi võimu alla. Alates 1809. aastast oli Izbica Varssavi hertsogiriigi koosseisus. Neljanda Poola jagamise tagajärjel läks Izbica 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Izbica linnaõigused.
1. jaanuaril 2022 sai Izbica linnaõigused tagasi.
Markkus

Markkus on mehenimi.
2021. aasta seisuga oli see Eestis populaarsuselt 500. mehenimi. 1. jaanuari 2021 seisuga oli Eestis eesnimi Markus 166 mehel. 
Markkus oli keskmiselt 13 aasta vanune (mediaanvanus oli 13).
Kerdo

Kerdo on eesti mehenimi.
1. jaanuari 2020 seisuga oli Eestis eesnimi Kerdo 169 mehel. Kerdo on Eestis levikult 493. mehenimi.
Kõige populaarsem oli eesnimi Kerdo vanuserühmas 10–14, kus neid oli 10 000 elaniku kohta 4,95, ning Saare maakonnas, kus neid oli 10 000 elaniku kohta 5,36. Kerdo oli keskmiselt 16 aasta vanune (mediaanvanus oli 13).
Programm LIFE

Programm "Life" ehk programm LIFE (prantsuse keeles "LInstrument Financier pour lEnvironnement") on Euroopa Parlamendi ja nõukogu 2013. aasta 11. detsembri määrusega (EL) nr 1293/2013 ajavahemikuks 2014–2020 loodud keskkonna ja kliimameetmete programm. LIFE sai alguse 1992. aastal (LIFE I: 1992–1995, LIFE II: 1996–1999, LIFE III: 2000–2006, LIFE+: 2007–2013 ja LIFE: 2014–2020).
Määruse nr 1293/2013 artikkel 3, Üldeesmärgid ja tulemusnäitajad, sätestab lõikes 1 eelkõige järgmised üldeesmärgid, milleks on:
Jedlnia-Letnisko

Jedlnia-Letnisko (kuni 1917. aastani Mokrzec Swoboda) on linn Poolas Masoovia vojevoodkonnas Radomi maakonnas, Jedlnia-Letnisko valla halduskeskus. Jedlnia-Letnisko asub Radomi kesklinnast ligi 13 km idas.
Jedlnia-Letnisko sai linnaõigused 1. jaanuaril 2022.
Smilgas (Raņķi vald)

Smilgas on küla ("mazciems") Lätis Kuldīga piirkonnas Raņķi vallas. Küla asub valla lõunaosas Skrundast kaks ja pool kilomeetrit põhja pool. See jääb valla keskusest Raņķist 11,4 ja Riiast 153,1 kilomeetri kaugusele.
Küla on kujunenud Skrunda tiikide idakaldale. Aastail 2009–2021 kuulus küla Skrunda piirkonda.
Aastal 2021 oli külas 51 elanikku.
Kjustendil

Kjustendil (ka "Kyustendil") on linn Bulgaarias, Kjustendili piirkonna keskus. Asub riigi lääneosas Osogovo mäestiku jalamil Struma jõe kaldal.
Kjustendil on üks Bulgaaria vanemaid linnu. Antiikajal oli linna alal traaklaste asula. Roomlased rajasid selle juurde kindluse. Tabula Peutingerianal on seda mainitud nimega Pautalia. 1019. aastal on seda Bütsantsi keisri Basileios II ürikus mainitud slaavi nimega Velbažd. Linnast sai oluline Bütsantsi usu- ja halduskeskus. 1201–1203 läks linn Teise Bulgaaria tsaaririigi valdusse. 1282. aastal vallutasid linna Serbia kuninga Stefan Milutini väed.
2011. aastal oli linnas 44 532 elanikku, neist 82,5% bulgaarlased ja 11,6% mustlased.
Slade

Slade on inglise "rock"-ansambel, mis alustas tegevust 1966. aastal Wolverhamptonis.
Ansambel saavutas tuntuse 1970. aastate alguses glämmroki perioodil. Aastatel 1971–1976 oli ansamblil Suurbritannias seitseteist esikahekümne hitti, millest kuus olid esikohahitid – "Coz I Luv You" (1971), "Take Me Bak 'Ome" (1972), "Mama Weer All Crazee Now" (1972), "Cum On Feel the Noize" (1973), "Skweeze Me, Pleeze Me" (1973) ja "Merry Xmas Everybody" (1973), mille kõigi autorid olid Noddy Holder ja Jim Lea. 1973. aasta märtsis jõudis "Cum On Feel the Noize" esimesena pärast The Beatlesi 1969. aasta singlit "Get Back" kohe avanädalal Briti singlite edetabelis UK Singles Chart esikohale. Singlite müügiedult oli Slade 1970. aastatel kõige edukam Briti ansambel.
Briti kooliõpetajate seas sai ansambel kurikuulsaks selle poolest, et ansambli laulud olid kirjutatud õigekirjavigadega (ühe piirkonna murde häälduse järgi), millega olevat ansambel õpilastele halba mõju avaldanud.
Ansambli edukaim ja kõige enam müüdud singel on jõululaul "Merry Xmas Everybody", mida on müüdud üle miljoni eksemplari. Tegemist on ühe menukaima Briti jõululauluga. See on hilisematel aastatel jõulude ajal jõudnud korduvalt taas Briti singlite edetabelisse. 2012. aastal saavutas "Merry Xmas Everybody" Briti telekanali ITV korraldatud parima jõululaulu valimisel kolmanda koha.
Pärast seda, kui ansambel üritas 1975. aastal ebaõnnestunult vallutada ka USA muusikaturgu, nende populaarsus vähenes. Ansambel sai Suurbritannias uuesti ootamatult populaarseks esinemisega 1980. aastal Readingi rokifestivalil, kus nad asendasid viimasel minutil loobunud Ozzy Osbourne'i. Slade'i hilisema perioodi edukamad singlid olid "My Oh My" (1982, Suurbritannias #2) ja "Run Runaway" (1984, #7). Ansambli põhikoosseis läks 1992. aastal laiali, kuid samal aastal moodustasid ansambli algkoosseisu liikmed Dave Hill ja Don Powell uute liikmetega ansambli uuesti. Hiljem on ansambli koosseis veel mitmeid kordi muutunud. Ainsana kuulub algkoosseisu liikmetest praeguseni ansamblisse Hill.
Slade'i esimene koosseis andis välja neliteist stuudioalbumit, millest viimaseks jäi "You Boyz Make Big Noize" (1987). Briti plaadimüügiedetabelis jõudis esikohale "Slayed?" (1972) ja "Old New Borrowed and Blue" (1974). 1992. aastal kokku tulnud teine koosseis andis välja vaid ühe stuudioalbumi, "Keep on Rockin'" (1994).
Õhuõigused

Õhuõigused (inglise keeles "air rights") kätkevad maatüki kohal asuva ruumi omandiõigust. Üldiselt tähendab maa või ehitise omamine õigust kasutada ja arendada maa kohal olevat ruumi ilma kõrvalise sekkumiseta, kui see ei ole omavalitsuse poolt määratud teisiti. Mõiste on kodeeritud ladinakeelsesse fraasi "Cuius est solum, eius est usque ad coelum et ad inferos". Õhuõigustega kaubeldakse eelkõige tihedalt kõrghoonestatud New Yorgis.
Ukraina relvajõudude maakaitsejõud

Ukraina relvajõudude maakaitsejõud (ukraina keeles "Сили територіальної оборони Збройних сил України") on Ukraina relvajõudude struktuuriüksus, mille ülesandeks on territoriaalkaitse.
Ajalugu.
Organisatsiooni areng.
2023. aasta alguses alustas tööd ülemate koolitamiseks mõeldud juhtimiskursus ("Вишкіл капітанів").
Viini vaateratas

Viini vaateratas (saksa keeles "Wiener Riesenrad") on 64,75-meetri kõrgune vaateratas, mis asub Prateri lõbustuspargis Leopoldstadtis. See on Austria pealinna üks populaarsemaid turismiatraktsioone. 1897. aastal ehitatud vaateratas oli maailma kõrgeim säilinud vaateratas aastail 1920–1985.
Vagabonds of the Western World

"Vagabonds of the Western World" on ansambli Thin Lizzy 1973. aastal ilmunud, kolmas stuudioalbum.
See on ansambli viimane album, kus mängib kitarrist Eric Bell.
Albumi kaanepildion kujundanud Jim Fitzpatrick.
Lood.
1991. aastal anti välja albumi CD-versioon, millel oli lisaks algsetele albumi lugudele ka kahe 1972–1973 ilmunud singli A ja B poole lood:
Muusikud.
Thin Lizzy.
Külalismuusikud
Lili Elbe

Lili Ilse Elvenes (sünninimega Einar Mogens Andreas Wegener; 28. detsember 1882 – 13. september 1931), kunstnikunimega Lili Elbe, oli taani kunstnik ja transnaine.
Ta oli abielus kunstnik Gerda Wegeneriga.
David Ebershoff kirjutas Lili Elbe eluloost inspireeritud raamatu "Taani tüdruk", mille põhjal valmis 2010. aastal telefilm ja 2015. aastal samanimeline mängufilm. Filmis mängis Elbet Eddie Redmayne.
Salvador Espriu

Salvador Espriu i Castelló (10. juuli 1913 Santa Coloma de Farners – 22. veebruar 1985 Barcelona) oli katalaani kirjanik.
Eesti keeles on ilmunud tema luulevalimik "Labürindi lõpp" (Loomingu Raamatukogu 36, 1977, valinud ja katalaani keelest tõlkinud Ain Kaalep ja Jüri Talvet) ning kogumik "Mere ääres mul oli kodu ...: Salvador Espriu üheksateist luuletust = Ran de la mar tenia una casa ...: dinou poemes de Salvador Espriu" (toimetanud Joan-Frances Ainaud i Escudero ja Albert Lázaro Tinaut koos Jüri Talvetiga; tõlkinud Ain Kaalep ja Jüri Talvet; Barcelona: Generalitat de Catalunya, 1994).
Internātskola

Internātskola (tõlkes "Internaatkool") on küla ("mazciems") Lätis Kuldīga piirkonnas Rudbārži vallas.
Küla asub valla lõunaosas Koja jõe ääres. Jõel asub küla kohal Rudbārži Veskijärv. Internātskola jääb valla keskusest Rudbāržist 2,8, endisest piirkonnakeskusest Skrundast 10,7 ja Riiast 160,7 kilomeetri kaugusele.
Külas asusid Rudbārži veski ja internaatkool. Aastal 2017 sealne kool suleti. Aastail 2009–2021 kuulus küla [[Skrunda piirkond]a.
Aastal 2005 oli külas 48 elanikku.
Viited.
[[Kategooria:Kuldīga piirkonna külad]]
Vidsmuiža

Vidsmuiža on küla Lätis Kuldīga piirkonnas Rudbārži vallas.
Küla asub valla kaguosas Koja jõe läänekaldal. Vidsmuiža jääb valla keskusest Rudbāržist 6,5, endisest piirkonnakeskusest Skrundast 15,7 ja Riiast 165,7 kilomeetri kaugusele.
Aastal 2005 oli külas 7 elanikku. Aastail 2009–2021 kuulus küla Skrunda piirkonda.
Laukmuiža (Rudbārži vald)

Laukmuiža on küla ("mazciems") Lätis Kuldīga piirkonnas Rudbārži vallas.
Küla asub valla kaguosas Koja jõe läänekaldal. Laukmuiža jääb valla keskusest Rudbāržist 7,1, endisest piirkonnakeskusest Skrundast 16,1 ja Riiast 166,1 kilomeetri kaugusele.
Aastal 2005 oli külas 12 elanikku. Aastail 2009–2021 kuulus küla Skrunda piirkonda.
Pelči (Rudbārži vald)

Pelči on küla ("mazciems") Lätis Kuldīga piirkonnas Rudbārži vallas.
Küla asub valla lääneosas maantee A9 ääres Garūdene oja kaldal. Pelči jääb valla keskusest Rudbāržist 6,7, endisest piirkonnakeskusest Skrundast 15,7 ja Riiast 165,7 kilomeetri kaugusele.
Seal kasvav pärn ümbermõõduga 4,98 ja kõrgusega 28 meetrit ning pärn ümbermõõduga 3,52 ja kõrgusega 28 meetrit on looduskaitse all.
Aastal 2005 oli külas 7 elanikku. Aastail 2009–2021 kuulus küla Skrunda piirkonda.
Marijas muiža

Marijas muiža on küla ("mazciems") Lätis Kuldīga piirkonnas Rudbārži vallas.
Küla asub valla lääneosas maantee A9 ääres. Marijas muiža jääb valla keskusest Rudbāržist 6,1, endisest piirkonnakeskusest Skrundast 15,1 ja Riiast 165 kilomeetri kaugusele.
Küla on tekkinud endise Marija karjamõisa ("Marienhof") juurde. Nõukogude perioodil rajati külast lõunasse raketiväebaas, kus paiknes 29. raketiväediviisi 344. raketipolgu teine divisjon. Aastail 2009–2021 kuulus küla Skrunda piirkonda.
Seal kasvav tamm ümbermõõduga 4,32 meetrit on looduskaitse all.
Aastal 2005 oli külas 23 elanikku.
Zaļumi

Zaļumi (vanasti ka Zaļā muiža) on küla ("mazciems") Lätis Kuldīga piirkonnas Rudbārži vallas.
Küla asub valla lääneosas Garūdene oja kaldal. Zaļumi jääb valla keskusest Rudbāržist 2,9, endisest piirkonnakeskusest Skrundast 11,9 ja Riiast 161,9 kilomeetri kaugusele.
Küla on tekkinud endise Zaļā muiža karjamõisa ("Grünhof") juurde. Aastail 2009–2021 kuulus küla Skrunda piirkonda.
Seal kasvav pärn ümbermõõduga 4,24 ja kõrgusega 23 meetrit on looduskaitse all.
Aastal 2005 oli külas 15 elanikku.
Ļūdikas

Ļūdikas on küla ("mazciems") Lätis Kuldīga piirkonnas Rudbārži vallas.
Küla asub valla keskosas Garūdene oja kaldal. Ļūdikas jääb valla keskusest Rudbāržist 2,4 kilomeetrit põhja poole, endisest piirkonnakeskusest Skrundast 11,4 ja Riiast 161,3 kilomeetri kaugusele.
Küla piirneb Rudbārži parkmetsaga. Seal kasvav tamm ümbermõõduga 5,42 ja kõrgusega 26 meetrit, tamm ümbermõõduga 4,1 meetrit, tamm ümbermõõduga 5,49 ning kõrgusega 25 meetrit meetrit, tamm ümbermõõduga 5,33 meetrit ja kõrgusega 12 meetrit ning tamm ümbermõõduga 4,5 ja kõrgusega 24 meetrit on looduskaitse all. 
Aastal 2005 oli külas 6 elanikku. Aastail 2009–2021 kuulus küla Skrunda piirkonda.
Rein Jalak

Rein Jalak (15. juuli 1953 Tartu – 7. november 2024) oli eesti spordiarst. 
Ta lõpetas 1971. aastal Tartu 8. Keskkooli ja 1977. aastal Tartu Riikliku Ülikooli arstiteaduskonna spordimeditsiini erialal. Kaitses meditsiinikandidaadi kraadi 1985. aastal. Täiendas end 1991. aastal Saksamaal Heidelbergi ülikoolis, 1994. aastal Lüdenscheidi spordivigastuste kliinikus, 1995. aastal Freiburgi sporditraumatoloogia kliinikus, 1996. aastal Roomas magistriõppes ning 2010. aastal Göttingeni ja Potsdami ülikoolides.
Harrastas korvpalli EPA-s August Soku ja TRÜ-s Ernst Ehaveeru juhendamisel, tulles 1974. aastal Eesti NSV karikavõitjaks. Töötas aastatel 1977–1987 spordiühingus Kalev spordiarstina, 1985–1987 Tartu Riikliku Ülikooli spordifüsioloogia kateedri vanemteadurina ning 1987–1991 TRÜ treeninguprotsessi uurimise laboratooriumi juhatajana.
Aastatel 1977–1996 oli ta Kalevi korvpallimeeskonna arst. Meeskonna arsti ja treenerina pälvis ta 1991. aastal NSV Liidu meistrivõistluste kuldmedali.
Aastatel 1998–2006 töötas ta Tippspordi Uuringukeskuse ja Spordimeditsiini Sihtasutuse juhatajana ning 2006–2008 Audentese Ülikooli kolledži direktorina ja professorina. Hiljem tegutses ta ka Tallinna Ülikoolis professorina.
Ta oli 1987. aasta universiaadil NSV Liidu korvpallikoondise arst, samuti Eesti olümpiakoondise arst 1998. aasta Nagano taliolümpiamängudel ning 2000. aasta Sydney ja 2004. aasta Ateena suveolümpiamängudel. Aastatel 1997–2009 oli ta Eesti universiaadikoondise arst seitsmel universiaadil. Lisaks töötas ta Eesti suusa- ja judokoondise arstina.
Kandeļi

Kandeļi on küla ("mazciems") Lätis Kuldīga piirkonnas Rudbārži vallas.
Küla asub valla keskosas, Jelgavast Liepajasse viivast raudteest põhja pool. Kandeļi jääb valla keskusest Rudbāržist 3,4, endisest piirkonnakeskusest Skrundast 12,4 ja Riiast 162,4 kilomeetri kaugusele.
Küla on tekkinud endise Kandeļi karjamõisa ("Kandeln") juurde. Aastail 2009–2021 kuulus küla Skrunda piirkonda.
Aastal 2005 oli külas 14 elanikku.
Kokapuze

Kokapuze on küla ("mazciems") Lätis Kuldīga piirkonnas Rudbārži vallas.
Küla asub valla põhjaosas Durbe oja ääres. Kokapuze jääb valla keskusest Rudbāržist 9,1, endisest piirkonnakeskusest Skrundast 10,7 ja Riiast 160,7 kilomeetri kaugusele.
Küla on tekkinud endise Jaunapuze mõisa ("Neu-Appusen") keskuse juurde. Aastail 2009–2021 kuulus küla Skrunda piirkonda.
Seal asuvad Kokapuze muinaskalmed on muinsusmälestisena riikliku kaitse all.
Aastal 2005 oli külas 12 elanikku.
Sieksāte

Sieksāte (ka Kalnmuiža) on küla ("mazciems") Lätis Kuldīga piirkonnas Rudbārži vallas.
Küla asub valla põhjaosas. Sieksāte jääb valla keskusest Rudbāržist 7,8, endisest piirkonnakeskusest Skrundast 9,4 ja Riiast 159,4 kilomeetri kaugusele.
Küla on tekkinud endise Kalna mõisa ("Berghof") keskuse juurde. Aastail 2009–2021 kuulus küla Skrunda piirkonda.
Mõisa häärber on muinsusmälestisena kohaliku kaitse all.
Aastal 2005 oli külas 35 elanikku.
Jaunsieksāte

Jaunsieksāte on küla ("mazciems") Lätis Kuldīga piirkonnas Rudbārži vallas.
Küla asub valla põhjaosas. Jaunsieksāte jääb valla keskusest Rudbāržist 9,9, endisest piirkonnakeskusest Skrundast 11,5 ja Riiast 161,5 kilomeetri kaugusele.
Küla on tekkinud endise Jaunsieksāte mõisa ("Neu-Seeksaten") keskuse juurde. Aastail 2009–2021 kuulus küla Skrunda piirkonda.
Aastal 2005 oli külas 17 elanikku.
Vecsieksāte

Vecsieksāte on küla ("mazciems") Lätis Kuldīga piirkonnas Rudbārži vallas.
Küla asub valla põhjaosas. Vecsieksāte jääb valla keskusest Rudbāržist 11,3, endisest piirkonnakeskusest Skrundast 13 ja Riiast 162,9 kilomeetri kaugusele.
Küla on tekkinud endise Vecsieksāte karjamõisa ("Alt-Seeksaten") juurde. Aastail 2009–2021 kuulus küla Skrunda piirkonda.
Aastal 2005 oli külas 12 elanikku.
Jaanus Järveoja

Jaanus Järveoja (sündinud 11. juunil 1963 Kongutas) on Eesti koolijuht, Nõo Reaalgümnaasiumi direktor.
Lääne-Paapua provints

Lääne-Paapua provints (indoneesia keeles "Papua Barat") on 1. järgu haldusüksus (provints) Indoneesias. See asub Uus-Guinea saare loodepoolses osas, hõlmates Doberai poolsaare idaosa ja Bomberai poolsaare. Provintsi keskus on Manokwari.
Provints eraldati 2003. aastal Paapua provintsist. 2022. aastal eraldati provintsist Edela-Paapua provints. Selle pindala oli algselt 102 946 km², pärast Edela-Paapua eraldamist on 60 275 km².
2020. aasta rahvaloenduse järgi elas provintsis 1 134 068 inimest.
Tallinna Muusika- ja Balletikool

Tallinna Muusika- ja Balletikool (lühend MUBA) on Tallinnas Haridus- ja Teadusministeeriumi haldusalas olev riigikool, mis alustas tegevust 1. septembril 2022, kui liideti Tallinna Muusikakeskkool, Georg Otsa nimeline Tallinna Muusikakool ja Tallinna Balletikool.
Kolme kooli ühendamisel loodi ühe õppeasutusena tegutsev kutseõppeasutus ja gümnaasium.
Koolihoone.
Kool asub selleks spetsiaalselt ehitatud õppehoones Tallinnas aadressil Pärnu maantee 59. Samal kinnistul asus kuni 2018. aastani Tallinna Ülikooli ühiselamu, mis lammutati. Õppehoone projekteeris mainekas Austria arhitekt Thomas Pucher, kes võitis 2011. aastal toimunud arhitektuurivõistluse. Koolikompleksis on peale klassi- ja harjutusruumide veel mitu saali, õpilaskodu, stuudio, ujula ja sisehoov.
Juhtimine.
Aastatel 2018–2020 oli kooli asutav direktor Eero Raun. Alates 2. maist 2021 on Tallinna Muusika- ja Balletikooli direktor Timo Steiner, varasem Tallinna Muusikakeskkooli direktor. 
2025. aasta novembri alguses jõudis avalikkuse ette, et MUBA-s on suured sisemised konfliktid, ja 26. novembril 2025 teatas direktor Steiner, et lahkub 21. detsembrist omal soovil ametist.
Alates 2021. aasta septembrist kuuluvad kooli juhtmeeskonda neli õppejuhti:
Spordimeditsiin

 
Spordimeditsiin on meditsiiniteaduse ja -praktika haru, mis käsitleb sportlaste tervise kaitset ning mille eesmärk on vältida vigastusi, haigestumisi ja äkksurmajuhte spordis. Distsipliin hõlmab ka dopingu seiret, dopingu kasutamise vastast võitlust ja dopingu kasutamise testimist spordis.
Bērzkrogs (Nīkrāce vald)

Bērzkrogs on küla ("skrajciems" ehk hajaküla) Lätis Kuldīga piirkonnas Nīkrāce vallas.
Küla asub valla põhjaosas merepinnast 55 meetri kõrgusel Bērzkrogsi jõe ääres. Bērzkrogs jääb valla keskusest Dzeldast 7,6, endisest piirkonnakeskusest Skrundast 9,5 ja Riiast 157 kilomeetri kaugusele.
Aastal 2005 oli külas 20 elanikku. Aastail 2009–2021 kuulus küla Skrunda piirkonda.
Maznīkrāce

Maznīkrāce on küla ("mazciems") Lätis Kuldīga piirkonnas Nīkrāce vallas.
Küla asub valla lääneosas merepinnast 120 meetri kõrgusel Dzelda jõe ääres. Maznīkrāce jääb valla keskusest Dzeldast 6,3, endisest piirkonnakeskusest Skrundast 20 ja Riiast 167 kilomeetri kaugusele.
Asula on tekkinud endise Dižnīkrāce mõisale kuulunud Maznīkrāce karjamõisa ("Klein-Niekratzen") juurde. Aastail 2009–2021 kuulus küla Skrunda piirkonda.
Aastal 2005 oli külas 10 elanikku.
Ѓ

Ѓ (ѓ) on kirillitsa täht, mis on kasutusel makedoonia keeles. 
See on makedoonia tähestiku kuues täht ja seda kasutatakse helilise palataalklusiili /d̠ʲ/ (IPA: ɟ) märkimiseks. 
Seda translitereeritakse ladina kirjas tähega Ǵ / ǵ. Põhja-Makedoonia passides on see translitereeritud täheühendiga Gj gj.
Näited: ѓумбир /ˈɟumbir/ 'ingver', раѓање /ˈraɟaɲɛ/ 'sünd'.
Jón Baldvin Hannibalsson

Jón Baldvin Hannibalsson (sündinud 21. veebruaril 1939 Ísafjörðuris) on Islandi poliitik ja diplomaat.
Magistrikraadi majandusteaduse alal omandas ta Edinburghi Ülikoolis 1963. aastal. Täiendas end Stockholmi Ülikoolis aastatel 1963–1964. 1965. aastal omandas ta Islandi Ülikoolis kraadi pedagoogikateaduste alal. Täiendas end Harvardi ülikooli Euroopa Uuringute Keskuses 1976–1977. 
Aastatel 1964–1970 töötas ta õpetajana Reykjavíkis, selle kõrvalt aastatel 1964–1967 ka ajalehe Frjáls þjóð toimetaja. Aastatel 1970–1979 oli ta Ísafjörðuris gümnaasiumidirektor. Lisaks oli ta 1971–1978 Ísafjörðuri linnapea. 1979–1982 oli ta ajalehe Alþýðublaðið toimetaja. 1982–1998 oli ta Alþingi (parlamendi) liige.
Aastatel 1987–1988 oli ta Islandi rahandusminister.
Alates 28. septembrist 1988 kuni 23. aprillini 1995 oli ta Islandi välisminister.
1991. aasta jaanuaris tegi Jón Baldvin Hannibalsson visiidi Leedusse, Lätisse ja Eestisse. Ta oli ainuke Lääne poliitik, kes julges seal ajal neid maid külastada.
Jón Baldvin Hannibalssoni välisministriks oleku ajal taastunnustas Island 22. augustil 1991 Eesti Vabariiki. 26. augustil 1991 kirjutasid Eesti välisminister Lennart Meri ja Islandi välisminister Jón Baldvin Hannibalsson Reykjavikis alla ühisdeklaratsioonile diplomaatiliste suhete kehtestamisest (enne Teist maailmasõda ei olnud Eesti ja Islandi vahel diplomaatilisi suhteid sõlmitud, sest et Island oli personaalunioonis Taaniga).
Aastatel 1989–1994 juhtis ta Islandi delegatsiooni ühinemisläbirääkimistel Euroopa Majanduspiirkonnaga.
Ta oli Islandi suursaadik Ameerika Ühendriikides ja Mehhikos (1998–2002) ning Soomes, Eestis, Lätis ja Leedus (2002–2005). Ta oli Islandi suursaadik Ukrainas aastatel 2004–2006.
Eesti keeles on 2020. aastal ilmunud Jón Baldvin Hannibalssoni raamat "Väikeriikide solidaarsusest : Islandi õppetunnid."
Sofiensaal

Sofiensaal on Austria pealinna Viini üks esinduslikemaid kontserdisaale. See asub Marxergassel, linna kolmandas ringkonnas Landstraßes. Hoone põles maha 16. augustil 2001, püsti jäid vaid kandeseinad, kuid ehitati uuesti üles ja avati 2013. aasta detsembris.
Ameerika Ühendriikide Õhuväe Akadeemia

Ameerika Ühendriikide Õhuväe Akadeemia ("United States Air Force Academy", USAFA) on Ameerika Ühendriikide sõjaväeakadeemia, mis koolitab ohvitsere õhuväele ja kosmoseväele.
Akadeemia asub Colorado osariigis Colorado Springsi lähistel. See on asutatud 1954. aastal ja on Ameerika Ühendriikide viiest sõjaväeakadeemiast noorim. Esimesed õhuväeohvitserid lõpetasid 1959. aastal. Kõik USAFA lõpetajad saavad bakalaureusekraadi ning asuvad õhuväe või kosmoseväe teenistusse nooremleitnantidena. Akadeemia on Colorado osariigi suurimaid turismiatraktsioone ning seda külastab aastas üle miljoni turisti. 
Akadeemiasse kandideerimine on kõrge konkurentsiga ning igal aastal saab sisse umbes 1200 kadetti. Õhuväe Akadeemias õppimise ajal maksab õhuvägi kadettidele stipendiumi, nende õppemaksu ja kadetid saavad elada ühiselamus. Teise õppeaasta esimesest päevast on kadett kohustatud pärast lõpetamist teenima ohvitserina kindla arvu aastaid õhuväes või kosmoseväes. Õpingute katkemisel peab kadett õhuväele õppemaksu tagasi maksma või teenima kindla ajavahemiku õhuväes või kosmoseväes. Ajavahemik on tavaliselt viis aastat tegevteenistuses ja kolm aastat reservväelasena, kuid see võib varieeruda.
Maritsa lahing

Maritsa lahing või Tšernomeni lahing (serbia: "Marička bitka / Маричка битка", türgi: "Çirmen Muharebesi, İkinci Meriç Muharebesi" (Teine Maritsa lahing)) toimus 26. septembril 1371 Maritsa jõel Tšernomeni küla (tänapäeva Orménio Kreekas) lähedal Lala Şahin Paşa ja Evrenose juhitud Osmanite vägede ning kuningas Vukašin Mrnjavčevići ja tema venna despoot Jovan Uglješa juhitud Serbia vägede vahel.
Taust.
1354. aastal omandasid Osmanid Gallipoli. Sealt laienesid nad Traakiasse, vallutades 1369. aastal olulise Adrianoopoli linna. Nad jõudsid Uglješa maade piirile. Uglješa püüdis nende vastu koalitsiooni luua. Tal ei õnnestunud bütsantslastelt ja bulgaarlastelt toetust saada. Enamik Serbia isandaid olid hõivatud omavahelisest võitlusest ja ainus Serbia isand, kes Uglješa ideid toetas, oli tema vend Vukašin.
1371. aasta suvel marssis Vukašin Zetasse, et toetada oma sugulast Đurađ Balšićit sõjas Nikola Altomanovići vastu. Tema armee oli Shkodëris ja ootas mereväe toetust Ragusa vabariigilt. Uglješa sai teada, et suurem osa Osmanite vägedest lahkus Euroopast ja marssis Anatooliasse. Ta otsustas, et on õige aeg oma ründeplaanide elluviimiseks ja palus Vukašinilt abi. Vukašin lahkus oma sõjaväega Shkodërist ja ühines Uglješaga. Nad marssisid Adrianoopoli vastu.
Lahing.
Serbia armee arv oli 50 000–70 000 meest. Despoot Uglješa tahtis korraldada üllatusrünnaku Osmanite vastu nende pealinnas Edirnes, samal ajal kui Murad I oli Väike-Aasias. Osmanite armee oli palju väiksem, Bütsantsi õpetlane Laonikos Chalkokondyles ja erinevad allikad annavad arvuks 800–4000 meest, kuid parema taktika tõttu suutis Şahin Paşa Serbia laagrile öise rünnaku korraldada, võita Serbia armeed ning tappa kuningas Vukašini ja despoot Uglješa. Tuhanded serblased hukkusid ja tuhanded uppusid Maritsa jõkke, kui nad põgeneda üritasid. Pärast lahingut voolasid Maritsas verest helepunased veed.
Tagajärjed.
Osa Makedooniast ja Traakiast langes pärast seda lahingut Osmanite võimu alla. Lahing oli osa Osmanite kampaaniast Balkani vallutamiseks ja sellele eelnes Osmanite poolt Sozopoli vallutamine tänapäeva Bulgaarias ning järgnes Dráma, Kavála ja Sérresi vallutamine tänapäeva Kreekas. Lahing eelnes hilisemale 1389. aasta Kosovo lahingule ja oli üks paljudest Serbia–Türgi sõdades.
Ketšupiefekt

"Ketšupiefekt" (rootsikeelne originaalpealkiri "Hip Hip Hora!") on 2004. aasta Rootsi teismeliste film, mille režissöör on Teresa Fabik .
Lugu.
Peategelaseks 13. aastane tüdruk. Sofiele nagu paljudele teistele samavanustele tüdrukutele, meeldib kooli populaarseim poiss, kes on reeglina idioot. Poiss kutsub tüdruku peole, tüdruk joob end täis ja tüüp kasutab olukorda ära, et tüdrukust piinlikke fotosid teha. Levima hakkavad kuulujutud ja fotod saadetakse ka tüdruku isale, kes tüdrukut üksinda kasvatab. Sofie läheb tülli oma sõpradega ja isaga, ning lõpuks laheneb kõik ilusti ära.
Juri Haluškin

Juri Haluškin (ukraina keeles Юрій Алімович Галушкін; sündinud 26. juunil 1971 Horolis Poltaava oblastis) on Ukraina sõjaväelane.
Sõjaväeteenistus.
Ta oli esimene Ukraina maakaitseväe ülem. Ta oli ametis 2022. aasta algusest kuni 2022. aasta maikuu keskpaigani.
Rogas

Rogas on küla ("mazciems") Lätis Kuldīga piirkonnas Nīkrāce vallas.
Küla asub valla kaguosas merepinnast 120 meetri kõrgusel Šķērvelise jõe ääres. Rogas jääb valla keskusest Dzeldast 6,5, endisest piirkonnakeskusest Skrundast 25 ja Riiast 172 kilomeetri kaugusele.
Aastal 2005 oli külas 16 elanikku. Aastail 2009–2021 kuulus küla Skrunda piirkonda.
Metsaveotraktor

Metsaveotraktor on mootori jõul töötav masin, mida kasutatakse metsatöödel. Traktori eesmärk on palgid metsast kokku korjata ja seejärel välja viia täielikult laasitud puit ehk puidutüvi, millelt on eemaldatud oksad. 
Metsaveotraktor koosneb traktorist, mille küljes on siirdepoom, ja järelveetavast haagisest, mille sisse laotakse puit. Siirdepoom pöörleb igas suunas ning seda kontrollib masina operaator. Siirdepoomi kasutatakse peamiselt palkide ladustamiseks haagisesse. 
Ajalugu.
1937. aastal võeti John Deere’i D-mudeli (väheste lisadega) traktorid kasutusele kui metsaraie vintsid. Traktorilt eemaldati rattad ja iste, sellest sai kohalseisev vintsimasin. 1947. aastal asutati Woodstock Ontarios firma Timberlandi masinad, mis asus kohe tootma metsaraietööstusele tooteid, nagu näiteks metsaraievintse. Kahe aasta pärast andis John Deere välja masina, mis vallutas metsaraie maailma. Traktorit nimetati “MC crawler”. MC oli kõrgelt hinnatud metsatööliste seas tänu oma võimekusele järskudel nõlvadel ja pehmel pinnasel. 
Kasutus.
Metsaveotraktor võib olla kas ratastel või roomikutel masin, millel on siirdepoom ning tihtipeale ka käru. Siirdepoomiga saab palke tõsta tee äärde hunnikusse ja ka kärusse. Kuigi enamik kabiine on statsionaarselt paigal, leidub ka sellised kabiine, mis on võimelised pöörlema, muutes metsas töötamise efektiivsemaks. Metsaveotraktoreid on võimalik kasutada nii sügisel vihmase ilma kui ka talvel paksu lumega.
Erinevused.
Metsaveotraktoreid liigitatakse nende kandevõime järgi. Lihtsamad metsaveotraktorid on mõeldud väiksemate metsatööde teostamiseks (väiksemate puude ja võsa liigutamiseks), kuna nende kandevõime on kuni 3 tonni. Sellistel metsaveotraktoritel puudub tihti ka siirdepoom ja kabiin, seetõttu liigutatakse neid mõne muu masinaga. 
Metsaveotrakorit, millel on olemas siirdepoom, veab tavaliselt traktor ja selle kandevõime jääb 15 tonni juurde.
Metsaveotraktor, mis liigub omal jõul, suudab korraga kanda koormat alates 8 tonnist ja see suureneb nii masina võimsuse kui ka suurusega ja võib jõuda kuni 25 tonnini.
Metsaveotraktorid erinevad ka oma rataste arvu poolest: võimalik on soetada nii kuue kui ka kaheksa rattaga masinaid. Kuue ja kaheksa rattaga masinad erinevad üksteisest näiteks stabiilsuse poolest. 
Metsaveotraktorid erinevad ka oma mootorite poolest. Väiksematel masinatel on tavaliselt väiksemad ja ökonoomsemad mootorid, kuna nende kandevõime on väiksem ja nad ei vaja nii palju jõudu kui suuremad masinad. Mida suuremaks läheb metsaveotraktor ja mida suurem on selle kandevõime, seda võimsamaid mootoreid ka kasutatakse. Viimaste aastakümnetega on tehnoloogia nii palju arenenud, et nüüd on võimalik ka endale soetada hübriidmootoriga metsaveotraktorit. Hübriidmootori eeliseks on selle ökonoomsus, väiksem keskkonnasaaste ja kiirem ning suurem jõu edasikandumine ratastesse.
Nīkrāce

Nīkrāce on küla ("mazciems") Lätis Kuldīga piirkonnas Nīkrāce vallas.
Küla asub valla lõunaosas merepinnast 80 meetri kõrgusel Šķērvelise jõe ääres. Nīkrāce jääb valla keskusest Dzeldast 4,8, endisest piirkonnakeskusest Skrundast 21 ja Riiast 169 kilomeetri kaugusele.
Küla on tekkinud endise Lielnīkrāce mõisa ("Groß-Niekratzen") keskuse juurde. Aastani 1949 oli seal valla keskus. Aastail 2009–2021 kuulus küla Skrunda piirkonda.
Külast läänes asub Nīkrāce ehk Upenieki linnamägi, mis on muinsusmälestisena riikliku kaitse all.
Seal kasvav pärn ümbermõõduga 3,62 ja kõrgusega 22 meetrit, mänd ümbermõõduga 3,09 ning kõrgusega 24 meetrit, Euroopa lehis ümbermõõduga 3,44 ja kõrgusega 22 meetrit, saar ümbermõõduga 3,69 ning kõrgusega 24 meetrit, tamm ümbermõõduga 4,64 ja kõrgusega 24 meetrit, tamm ümbermõõduga 4,55 ning kõrgusega 25 meetrit meetrit, tamm ümbermõõduga 4,6 meetrit ja kõrgusega 26 meetrit, tamm ümbermõõduga 5.8 ning kõrgusega 26 meetrit, tamm ümbermõõduga 4,01 ja kõrgusega 24 meetrit ning tamm ümbermõõduga 4,22 ja kõrgusega 25 meetrit on looduskaitse all. 
Aastal 2005 oli külas 30 elanikku.
Alturpe

Alturpe on küla ("mazciems") Lätis Kuldīga piirkonnas Nīkrāce vallas.
Küla asub valla keskosas merepinnast 94 meetri kõrgusel. Alturpe jääb valla keskusest Dzeldast 3,4, endisest piirkonnakeskusest Skrundast 20 ja Riiast 167 kilomeetri kaugusele.
Küla on kujunenud endise Briņķi ehk Alturpe mõisa ("Groß-Altdorf") keskuse juurde. Aastail 2009–2021 kuulus küla Skrunda piirkonda.
Aastal 2005 oli külas 16 elanikku.
Vormsāte

Vormsāte (ka Vormsāti, vanasti Dižvormsāte) on küla ("mazciems") Lätis Kuldīga piirkonnas Nīkrāce vallas.
Küla asub valla lõunaosas merepinnast 80 meetri kõrgusel Šķērveļise jõe kaldal. Vormsāte jääb valla keskusest Dzeldast 4,4, endisest piirkonnakeskusest Skrundast 21 ja Riiast 168 kilomeetri kaugusele.
Küla on kujunenud endise Dižvormsāte mõisa ("Groß-Wormsahten") keskuse juurde. Aastail 2009–2021 kuulus küla Skrunda piirkonda.
Aastal 2005 oli külas 10 elanikku.
Tukums (Nīkrāce vald)

Tukums (vanasti ka Tukuma muiža) on küla ("mazciems") Lätis Kuldīga piirkonnas Nīkrāce vallas.
Küla asub valla kaguosas merepinnast 55 meetri kõrgusel Lētīža jõe kaldal. Tukums jääb valla keskusest Dzeldast 16, endisest piirkonnakeskusest Skrundast 15 ja Riiast 163 kilomeetri kaugusele.
Küla on kujunenud endise Tukumsi mõisa ("Tuckumshof") keskuse ja Tukumsi vesiveski juurde. Aastail 2009–2021 kuulus küla Skrunda piirkonda.
Asula põhjaservas asub Tukumsi kalmistu.
Seal kasvav künnapuu ümbermõõduga 4,16 ja kõrgusega 27,2 meetrit, mänd ümbermõõduga 3,1 ning kõrgusega 20 meetrit, mänd ümbermõõduga 2,5 ja kõrgusega 25,8 meetrit, tamm ümbermõõduga 5,28 ning kõrgusega 16 meetrit ja tamm ümbermõõduga 5,64 ning kõrgusega 16 meetrit on looduskaitse all. Küla jääb osaliselt Venta ja Šķērvelise oru hoiualale. 
Aastal 2005 oli külas 20 elanikku.
Līce

Līce (ka Līci) on küla ("mazciems") Lätis Kuldīga piirkonnas Nīkrāce vallas.
Küla asub valla idaosas merepinnast 38 meetri kõrgusel Venta jõe käärus. Līce jääb valla keskusest Dzeldast 11, endisest piirkonnakeskusest Skrundast 10 ja Riiast 157 kilomeetri kaugusele.
Küla on kujunenud endise Līči karjamõisa ("Lizen") ja Līči metskonna juurde. Küla kohal ületasid Oskars Kalpaksi juhitud väeosad Venta jõe. Aastail 2009–2021 kuulus küla Skrunda piirkonda.
Küla jääb osaliselt Venta ja Šķērvelise oru hoiualale. 
Aastal 2005 oli külas 20 elanikku.
Jolene (laul)

"Jolene" on Ameerika Ühendriikide kantrimuusikalaulja Dolly Partoni kirjutatud ja esitatud laul. Selle produtseeris Bob Ferguson ja see salvestati 22. mail 1973 Tennessee osariigis Nashville'is plaadifirma RCA Victori stuudios. Singlina anti "Jolene" välja 15. oktoobril 1973. "Jolene" oli Partoni 13. stuudioalbumi "Jolene" esiksingel.
"Jolene" jõudis Billboardi kantrisinglite edetabelis Hot Country Songs 1974. aasta veebruaris üheks nädalaks esikohale. "Jolene" pälvis kahel aastal Grammy auhinna nominatsiooni kategoorias "Best Female Country Vocal Performance" (teisel aastal kontsertesituse eest).
2004. aastal valis ajakiri Rolling Stone "Jolene'i" 500 kõigi aegade parima laulu seas 217. kohale. See on Partoni enim kaverdatud laul. Hiljem on seda esitanud teiste seas Olivia Newton-John (1976), the White Stripes (2004) ja Pentatonix (2016).
Houses of the Holy

"Houses of the Holy" on ansambli Led Zeppelin viies stuudioalbum. See ilmus 1973. aasta 28. märtsil.
Album tõusis esikohale nii Suurbritannia kui USA albumimüügi edetabelis.
5. Dancing Days – 3:43&lt;br&gt;
6. D’yer Mak’er – 4:23&lt;br&gt;
7. No Quarter – 7:00&lt;br&gt;
8. The Ocean – 4:31
Tsitsi Dangarembga

Tsitsi Dangarembga (sündinud 14. veebruaril 1959 Mutokos Rodeesias) on Zimbabwe kirjanik ja filmilavastaja.
Ta sündis aastal 1959 Mutokos Rodeesias (praegu Ida-Mashonalandi provintsis Zimbabwes). Kaheaastaselt kolis ta koos vanematega Suurbritanniasse, kus ta üles kasvas, unustades peaaegu oma emakeele šona keele. Ta asus seal õppima, kuid 1965. aastal jätkas õpinguid Mutares misjonikoolis. Seejärel õppis ta aastatel 1977–1980 õppis ta Cambridge'is arstiks, kuid pärast Zimbabwe iseseisvumist naasis aastal 1980 kodumaale. Õppis Zimbabwe ülikoolis psühholoogiat, töötas turundusfirmas. Ta hakkas kirjutama näidendeid. Aastal 1989 asus ta õppima Berliini filmi- ja teleakadeemias filmirežissööriks. Ta jäi Saksamaale enam kui kümneks aastaks. Hiljem sai ta Berliini Humboldti Ülikoolist Aafrika uuringute alal doktorikraadi, doktoritöö teemaks oli Aafrika filmi retseptsioon.
Aastal 1985 avaldas ta oma esimese loo, aastal 1987 näidendi. Aastal 1988 avaldati tema esimene romaan "Närvilised olud". Aastal 2021 ilmus see romaan ka eesti keeles Heili Sepa tõlkes (inglise keelest) Loomingu Raamatukogus.
Ta asutas aastal 1990 Harares tootmisettevõtte Nyerai Films. Ta on teinud mitmeid lühidokumentaalfilme. Tema novellil põhinev film "Neria" kujunes 1993. aasta Zimbabwe kõige kasumlikumaks linateoseks. Aastal 1996 sai tast esimene mustanahaline Zimbabwe naine, kes on lavastanud täispika mängufilmi - selleks oli "Igaühe laps" Zimbabwe aidsi orbudest.
2022. aasta juunis anti Tsitsi Dangarembga keskuses välja vahistamismäärus. Teda süüdistatakse eelkõige avalikule vägivallale õhutamise ja Covidi-vastaste reeglite rikkumise eest pärast 2020. aasta juuli lõpus korraldatud valitsusvastast meeleavaldust.
Isiklikku.
Ta on abielus sakslasest filmitoimetaja Olaf Koschkega, nad elavad Harares ning neil on kolm täiskasvanud last.
Jolene

Jolene on naisenimi.
Nimest esineb mitmeid variante nagu Jolein, Joleen, Jolène, Jolijn, Jolyne, Joleane, jne.
"Jolie" tähendab prantsuse keeles "ilus".
Eesti kääbuskaruslane

Eesti kääbuskaruslane ("Nola estonica") on liik liblikalisi perekonnast "Nola" ja kääbuskaruslaste ("Nolidae") sugukonnast.
Liik esmakirjeldati aastal 2021 (Erki Õunap, Toomas Tammaru).
Liik on leitud Lõuna-Eestist, Lõuna-Koreast ja Venemaa Kaug-Idast, kuid on arvatavasti laiema palearktilise levikuga.
Kääbuskaruslane

Kääbuskaruslane ("Nola") on perekond liblikalisi sugukonnast kääbuskaruslased ("Nolidae").
Perekonda kuulub umbes 375 liiki.
CitySpire

CitySpire on 248-meetri kõrgune ja 75-korruseline mitmeotstarbeline pilvelõhkuja New Yorgis.
Bloomberg Tower

Bloomberg Tower on 286-meetri kõrgune ja 55-korruseline mitmeotstarbeline pilvelõhkuja New Yorgis.
Madison Square Park Tower

Madison Square Park Tower on 236,8 meetri kõrgune ja 60-korruseline mitmeotstarbeline pilvelõhkuja New Yorgis.
Geodeetiline võrk

Geodeetiline võrk on maastikul kindlustatud ja ühtses koordinaatide süsteemis olevat geodeetiliste punktide kogumit, millest lähtutakse geodeetilistel mõõtmistel ja topograafilistel mõõdistamistel. See peab tagama territooriumi kaardistamise ja andmekogude pidamise ühtses koordinaatide süsteemis.
Helen Bunder

Helen Bunder (sündinud 31. märtsil 1991 Tartus) on Eesti maalikunstnik ja kunstiõpetaja.
Ta lõpetas 2011. aastal Tartu Kunstikooli kujundusgraafika erialal ja 2014. aastal Tartu Ülikooli maalikunsti erialal. 2016. aastal lõpetas ta magistriõpingud Tartu Ülikoolis kunsti, käsitöö ja kodunduse õpetaja erialal.
Alates 2016. aastast õpetab ta Tartu Kunstikoolis üldkunsti- ja erialaaineid (joonistamine, maalimine, kompositsioon, piktograafia, illustreerimine) ning tegutseb ka rühmajuhendajana.
Ta on 2021. aastast Tartu Kunstnike Liidu liige.
Cheap Trick

Cheap Trick on USA rokkansambel, mis alustas tegevust 1973. aastal Illinoisi osariigis Rockfordis. Ansambel on viljelenud põhiliselt "hard rock"i ja "power pop"i ning 1980. aastate lõpus lühikest aega ka "glam metal"it.
Ansambli klassikalise koosseisu moodustasid Robin Zander, kitarrist Rick Nielsen, basskitarrist Tom Petersson ja trummar Bun E. Carlos.
Ansambel andis 1977. aastal välja omanimelise debüütalbumi. Samal aastal välja antud teise albumiga "In Color" sai Cheap Trick populaarseks Jaapanis. USA-s saavutas ansambel populaarsuse 1979. aastal Tōkyōs salvestatud kontsertalbumiga "Cheap Trick at Budokan", mis jõudis USA plaadimüügiedetabelis Billboard 200 kolmandale kohale. Sama albumiga sai hitiks "I Want You To Want Me", mis oli singlina välja antud juba 1977. aastal albumilt "In Color", kuid siis seda edu veel ei saatnud. 1979. aastal jõudis "I Want You To Want Me" USA singlite edetabelis Billboard Hot 100 seitsmendale kohale. "Cheap Trick at Budokan" on jäänud ansambli suurima läbimüügiga albumiks.
Cheap Tricki teine edukaim album oli 1988. aastal ilmunud "Lap of Luxury". Albumi kaks singlit "The Flame" ja "Don't Be Cruel" said suurteks hittideks, neist esimene jõudis USA edetabelis esikohale ja teine neljandale kohale.
Ansambli plaate on maailmas müüdud üle 20 miljoni. Cheap Tricki populaarsusel on olnud nii tõuse kui ka mõõnu, kuid kokkuvõttes on ta saavutanud kultusansambli staatuse.
2016. aastal võeti ansambel Rock'n'rolli Kuulsuste Halli liikmeks.
Rudolf I (Baden-Baden)

Rudolf I Badenist (1230 – 19. november 1288) oli markkrahv Friedrich I regent aastatel 1250-1267, seejärel Badeni markkrahv 1268. aastast kuni oma surmani 1288. aastal.
Ta oli Hermann V ja Reini pfaltskrahvinna Irmengardi poeg. Rudolf päris Badeni koos oma venna Hermann VI-ga, kuni Hermann VI abiellus Austria hertsogiperesse. Rudolf I-st sai seejärel Baden-Badeni ainuvalitseja.
Rudolf I abiellus 1257. aastal Ebersteini Kunigundega. Ebersteini perekond oli võimeline Rudolfile raha koguma ja nad pärandasid poole oma lossist markkrahvile. 1283. aastal müüs Ebersteini Otto II teise poole Alt Ebersteini lossist Rudolf I-le. 14. sajandil oli loss Badeni markkrahvide elukoht. 1250. aastal hakkas Rudolf I Hohenbadeni lossi ehitama.
23. augustil 1258 andis kuningas Richard Cornwallist Steinbachi linnale oma harta. Rudolf I palus kuningal seda teha. Weissensteini isandad ostsid markkrahvilt Liebenecki linnuse ja Würmi küla. Rudolf I tülitses Württembergi krahvide ja Straßburgi piiskoppidega Reini jõe maksude pärast. Tüli Württembergiga lõppes hilisematel aastatel Rudolfi ühe poja abiellumisega Württembergi kotta.
Rudolf I ehitas palju kirikuid ja kloostreid. Tänu kunsti ja minnesingerite armastusele kiitis Baseli Beppo Rudolfit vaga ja heatahtliku mehena. Ta on maetud Lichtenthali kloostrisse.
Perekond.
20. mail 1257 abiellus Rudolf Ebersteini krahvi Otto tütre Kunigundega (1230 – 12. aprill 1284/1290). Nad said järgmised lapsed:
Émile Poirier

Émile Poirier (sündinud 14. detsembril 1994 Montréalis) on Kanada jäähokimängija, kes mängis viimati Rootsi kõrgliiga klubis Djurgårdens ründajana paremäärel.
Aastatel 2011–2014 mängis ta Quebec Major Junior Hockey League'i klubis Gatineau Olympiques.
2013. aastal valis Calgary Flames ta NHL-i "draft"is 22. valikuna. NHL-is debüteeris Poirier 24. detsembril 2015 mängus New York Rangersi vastu. NHL-is sai ta hooaegadel 2014–15 ja 2015–16 kokku kaheksa mängu ja ühe väravasöödu. Aastatel 2014–2018 mängis ta põhiliselt American Hockey League'is (AHL) Flamesi noorteklubides Adirondack Flames ja Stockton Heat. 2015. aastal osales ta AHL-i tähtede mängul. Aastatel 2018–2020 mängis ta AHL-i klubis Manitoba Moose.
Hooajal 2020–21 mängis ta Slovakkia kõrgliiga klubis HC Košice. 2021. aasta juunis sõlmis ta üheaastase lepingu KHL-i klubiga Riia Dinamo. 2022. aasta veebruaris liitus ta Djurgårdensiga.
Lēnas

Lēnas on küla ("vidējciems") Lätis Kuldīga piirkonnas Nīkrāce vallas.
Küla asub valla kirdeosas merepinnast 37 meetri kõrgusel Venta jõe kaldal. Lēnas jääb valla keskusest Dzeldast 9, endisest piirkonnakeskusest Skrundast 8,5 ja Riiast 156 kilomeetri kaugusele.
Küla on esmamainitud 1242. aastal, mil Saksa ordu võitis selle ümbruskonnas kuralasi. Hiljem asus seal Lēnase mõisa keskus. 
Teine osa külast paikneb põhja pool, paigas, kus Koja jõgi Ventasse suubub. Seal asuvad Lēnase kirik ja kõrts. Aastail 1949–1954 asus seal Lēnase külanõukogu keskus. Aastail 2009–2021 kuulus küla Skrunda piirkonda.
Kultuurimälestistest on riikliku kaitse all Imuļi ehk Lēnase linnamägi, Lēnase kõrts, Lēnase muinaskalmed, Lēnase katoliku kirik ja selle orel.
Küla juurest algab Kalpaksi rada, mis on seotud Oskars Kalpaksi juhitud Läti vägede võitlusteekonnaga Vabadussõja ajal.
Küla jääb osaliselt Venta ja Šķērvelise oru hoiualale. 
2015. aastal oli külas 32 elanikku.